**ΑΝΑΚΟΙΝΩΣΗ**

**ΥΠΟΥΡΓΕΙΟΥ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

Το Υπουργείο Εργασίας, Πρόνοιας και Κοινωνικών Ασφαλίσεων πληροφορεί τους συνταξιούχους γήρατος, ανικανότητας και αναπηρίας που δεν έχουν εξαρτώμενα και οι οποίοι έχουν παραλάβει δήλωση συνταξιούχου, ότι τους παρέχεται η δυνατότητα πιστοποίησης της δήλωσης τους στα Επαρχιακά Γραφεία Κοινωνικών Ασφαλίσεων ή στα Κέντρα Εξυπηρέτησης του Πολίτη ή στα Κέντρα του Πολίτη στα Επαρχιακά Ταχυδρομικά Γραφεία. Για το σκοπό αυτό, κατά την προσέλευση των συνταξιούχων σε μια από τις αναφερόμενες Υπηρεσίες, πρέπει απαραίτητα να προσκομίζουν την ταυτότητά τους και να υπογράφουν τη δήλωσή τους ενώπιον του αρμόδιου Λειτουργού.

Για καλύτερη εξυπηρέτηση, παρακαλούνται οι ενδιαφερόμενοι συνταξιούχοι να αποφεύγουν να προσέρχονται στα Επαρχιακά Γραφεία Κοινωνικών Ασφαλίσεων κατά τις τελευταίες εργάσιμες ημέρες του μήνα, ώστε να αποφύγουν τη συμφόρηση που παρατηρείται εκείνες τις μέρες λόγω της λήξης της προθεσμίας για είσπραξη των εισφορών του Ταμείου Κοινωνικών Ασφαλίσεων.

Η ανωτέρω δυνατότητα προσφέρεται μόνο στις ανωτέρω περιπτώσεις, ως μέτρο για την απλοποίηση διαδικασιών του δημοσίου και τη διευκόλυνση του κοινού.

30 Ιουλίου 2015